મુંબઈની ખાસ કોર્ટ સમક્ષ તુલસી-સોહરાબના સાગરિત આઝમખાને એવી જુબાની આપી છે કે ‘પૂર્વ ગૃહ રાજ્યમંત્રી હરેન પંડ્યાની હત્યાની સોપારી વણઝારાએ સોહરાબુદ્દીનને આપી હતી.’ તેનાથી દિવસભર રાજકીય ધમાસાણ મચ્યું છે. સૌથી મહત્વની બાબત એ છે કે, વર્ષ ૨૦૦૩માં હરેન પંડ્યાની હત્યા થઈ તે કેસમાં આઝમખાનની જુબાનીનું કેટલું મહત્વ છે? મહદ્દઅંશે પોલીસ અધિકારી સૂત્રોનું માનવું છે કે, ‘જુબાનીનું કાયદાકીય મહત્વ નથી પણ રાજકીય હોબાળો મચાવી શકે છે.’